রুবেন মাশাংভা
রুবেন মাশাংভা বা গুরু রেববেন মাশাংভা (জন্ম ২১ শে জুন, ১৯৬১), ভারতের মণিপুরের লোক সংগীতশিল্পী এবং গায়ক। তিনি মণিপুরের তাংখুল নাগের সাঙ্গীতিক ধারাকে পুনরজ্জীবিত করার জন্য এবং তাঁর গানে ঐতিহ্যবাহী বাদ্যযন্ত্র ব্যবহারের জন্য বিখ্যাত । বব ডিলান এবং বব মার্লের মত সঙ্গীতশিল্পীদের দ্বারা প্রভাবিত ,রুবেন মাশাংভা ব্লুজ এবং গাথা ছন্দ ভিত্তিক অনেক নাগা উপজাতি লোক গান সৃষ্টি করেছেন । তিনি নাগাদের বব ডিলান এবং নাগা লোক ব্লুজদের রাজা, নাগা লোকসঙ্গীতের পিতা ইত্যাদি বিভিন্ন নামে পরিচিত। ভারত সরকারের উপজাতি বিষয়ক মন্ত্রণালয় থেকে উপজাতীয় সংগীতের বিকাশে তাঁর অবদানের জন্য তিনি ২০১১-১২ জাতীয় উপজাতি পুরস্কার পেয়েছিলেন। লোকসঙ্গীতে তার অসামান্য অবদানের জন্যে তিনি ২০২১ সালে ভারতের চতুর্থ সর্বোচ্চ অসামরিক পুরস্কার পদ্মশ্রী সম্মানে ভূষিত হন।